23.2.2013 Jurnalul Oficial al Uniunii Europene L 5225 REGULAMENTUL DELEGAT (UE) NR. 150/2013 AL COMISIEI din 19 decembrie 2012 de completare a Regulamentului (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții în ceea ce priveşte standarde tehnice de reglementare în care se precizează detaliile cererii de înregistrare ca registru central de tranzacţii (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere avizul Băncii Centrale Europene (), având în vedere Regulamentul (UE) nr.648/2012 al Parla- mentului European şi al Consiliului din 4 iulie 2012 privind instrumentele financiare derivate extrabursiere, contrapărțile centrale şi registrele centrale de tranzacții (), în special articolul 56 alineatul (3), întrucât: (1) Ar trebui prevăzute norme de precizare a informațiilor care trebuie furnizate Autorităţii europene pentru valori mobiliare și piețe (AEVMP) ca parte a cererii de înre- gistrare ca registru central de tranzacții. Orice persoană care depune o cerere de înregistrare ca registru central de tranzacții ar trebui să furnizeze informații privind structurile sale de control şi inde- pendența organismelor sale de conducere, pentru a permite AEVMP să evalueze dacă structura de guvernanță corporativă asigură independența registrului central de tranzacții și dacă structura respectivă și procedurile de raportare sunt adecvate. AEVMP, instituită prin Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorităţii europene de supraveghere (Autoritatea europeană pentru valori mobiliare şi pieţe) () este responsabilă pentru înregis- trarea şi supravegherea registrelor centrale de tranzacţii în conformitate cu titlul VI din Regulamentul (UE) nr. 648/2012. Pentru a permite AEVMP să evalueze buna reputație, experiența şi abilitățile conducerii supe- rioare a potențialului registru central de tranzacții, o persoană care solicită înregistrarea ca registru central de tranzacții ar trebui să furnizeze informațiile relevante pentru efectuarea unei astfel de evaluări. Registrul central de tranzacții care solicită înregistrarea ar trebui să furnizeze AEVMP informații prin care să demonstreze că dispune de resursele financiare necesare pentru îndeplinirea funcţiilor sale în mod permanent, precum și de măsuri adecvate de asigurare a continuității activității. Deşi atunci când un registru central de tranzacţii funcţionează prin intermediul unor sucursale acestea nu sunt persoane juridice separate, trebuie furnizate informații separate referitoare la acestea, pentru a permite AEVMP să identifice în mod clar poziția sucursa- lelor în cadrul structurii organizatorice a registrului () Aviz nepublicat încă în Jurnalul Oficial. () 0) L 201, 27.7.2022, p. 1. L 331, 15.12.2010, p. 84. (10) central de tranzacții, să evalueze adecvarea din punct de vedere profesional și moral a conducerii superioare a sucursalelor şi să evalueze dacă mecanismele de control, conformitatea şi alte funcții existente sunt considerate solide şi suficiente pentru identificarea, evaluarea și gestionarea într-o manieră adecvată a riscurilor sucursalei. Este important ca solicitanții să furnizeze AEVMP informații privind serviciile auxiliare sau alte linii de acti- vitate pe care le oferă registrul central de tranzacţii în afara activității sale principale de raportare a instru- mentelor financiare derivate, în special în ceea ce priveşte activitatea principală de raportare regulamentară. Pentru ca AEVMP să evalueze continuitatea și funcționarea în bune condiții a sistemelor tehnologice ale unui registru central de tranzacţii care solicită înregis- trarea, solicitantul în cauză ar trebui să furnizeze AEVMP descrieri ale sistemelor tehnologice relevante şi ale modului în care sunt administrate acestea. Solicitantul ar trebui, de asemenea, să descrie orice acord de exter- nalizare relevant pentru serviciile sale. Comisioanele aferente serviciilor prestate de registrele centrale de tranzacţii reprezintă informații importante pentru a le permite participanților la piață să facă alegeri informate și, prin urmare, ar trebui să facă parte din cererea de înregistrare ca registru central de tranzacții. Având în vedere faptul că participanții la piață şi autori- tățile de reglementare se bazează pe date menținute de registrele centrale de tranzacții, cerințele operaționale şi referitoare la ţinerea evidenţelor stricte ar trebui să fie clar identificabile în cererea de înregistrare a unui registru central de tranzacţii. Modelele de gestionare a riscurilor aferente serviciilor prestate de un registru central de tranzacţii sunt un element necesar al cererii de înregistrare a acestuia, destinate să le permită participanților la piață să facă alegeri informate. Pentru asigurarea accesului deplin la un registru central de tranzacţii, prestatorii de servicii terți primesc acces nediscriminatoriu la informațiile menținute de registrul central de tranzacţii, cu condiţia ca entitatea care furnizează datele și contrapărțile relevante să îşi fi exprimat acordul în acest sens. Prin urmare, un registru central de tranzacţii care depune o cerere ar trebui să furnizeze AEVMP informații privind politicile şi proce- durile sale de acces.